มาแล้วตัวจริงเปิดสเปก Galaxy Note 8 เตะตา กระปุกออมสินพี่นี่สั่นสะท้าน 
เปิดตัวไปอย่างอลังการแล้ว เมื่อคืนที่ผ่านมา (เวลา 00.01 น. วันที่ 24 สิงหาคม 2560) ซัมซุง ใช้เวทีกลางมหานครนิวยอร์ก ประเทศสหรัฐอเมริกา จัดงาน Galaxy Unpacked 2017 เปิดตัวสมาร์ทโฟนเรือธงตัวใหม่ Galaxy Note 8 ไปหมาดๆ แน่นอนว่าประเทศไทยเราเองก็เป็นหนึ่งในกลุ่มประเทศที่ตื่นเต้นกับการเปิดตัวครั้งนี้มาก หลังจากที่เรารู้กันดีเกี่ยวกับปัญหาจากแบตเตอรี่ของรุ่นโน้ต 7 จนส่งผลให้สมาร์ทโฟนรุ่นนี้ไม่ได้รับความนิยมเท่าที่ควร,ไทยรัฐออนไลน์ ไม่พลาดจะรวบรวมข้อมูลเด็ดจากเวที Samsung Galaxy Unpacked 2017 มาส่งต่อให้ท่านผู้อ่านชมก่อนใคร ว่าจะมีอะไรเปลี่ยนไป เจ๋งตรงไหน ชมกัน,1. หน้าจอใหญ่เต็มตา,ไม่ผิดจากที่หลายสื่อเคยคาดการณ์ไว้ ว่าครั้งนี้กาแล็คซี่ โน้ต 8 จะมาพร้อมกับตัวเครื่องแบบไร้กรอบ ไม่มีปุ่มโฮม หน้าจอแสดงผลขนาด 6.3 นิ้ว แบบ Super AMOLED อีกทั้งยังมีเทคโนโลยี Infinity Display ความละเอียด 2960 x 1440 พิกเซล แน่นอนว่าชัด จัดเต็ม,2. กล้องหลังแบบใหม่ไม่ธรรมดา,ซัมซุงปรับเปลี่ยนรูปแบบกล้องใหม่ไม่ให้แพ้คู่แข่ง เนื่องจากปรับกล้องหน้าให้ละเอียดถึง 8 ล้านพิกเซล แต่ที่เด็ดคือกล้องหลังมีการดึงเอากล้องคู่ Dual Camera มาใส่ในสมาร์ทโฟนซัมซุงเป็นครั้งแรก (หลังจากคู่แข่งใส่ไปนานแล้ว) พร้อมกับความละเอียด 12 ล้านพิกเซล และระบบป้องกันภาพสั่นไหว,3. S Pen ปรับปรุงใหม่จ้า,ปรับเปลี่ยนขนาดให้เล็กลง พกง่ายขึ้น พร้อมด้วยหัวปากกาขนาด 0.7 มิลลิเมตร รองรับแรงกดมากถึง 4,096 ระดับ มากกว่าเดิม 1 เท่าตัว ให้ความรู้สึกเหมือนกับใช้ปากกาจริงๆ แม้แต่ผู้ไม่เคยใช้ก็สามารถใช้งานได้ง่าย,4. ในที่สุดก็กันน้ำแล้ว,กาแล็คซี่ โน้ต 8 และปากกา S Pen ตัวใหม่นี้มาพร้อมกับฟีเจอร์กันน้ำ IP68 ส่งผลให้กันน้ำลึกได้ถึง 1.5 เมตร นาน 30 นาที หน้าจอสามารถเขียนได้แม้จะเปียกน้ำ ส่งผลให้สามารถใช้ได้ในทุกสถานการณ์ ไม่ว่าจะฝนตก แดดออก หรือเอาไปเล่นสงกรานต์ก็ยังไหว,5. เครื่องไหญ่ แต่แรงและไว, ,หน้าจอใหญ่แล้ว แรมก็ต้องใหญ่ตาม ด้วยขนาด 6GB อีกทั้งชิปเซตประมวลผล Exynos 8895 ทำให้ไหลลื่น เปิดแอปฯ ได้เร็วขึ้น และประหยัดพลังงานด้วย,6. ปลอดภัยสุดๆ,ระบบสแกนม่านตาแบบ Biometric และการจดจำใบหน้ารวมถึงสแกนลายนิ้วมือเพื่อยืนยันตัวตน ผู้ที่รักความปลอดภัย หรือใช้ระบบธุรกรรมทางการเงินบนมือถือบ่อยๆ คงแฮปปี้ไม่น้อย,กาแล็คซี่ โน้ต 8 มาพร้อมกันทั้งหมด 4 สี ได้แก่ สีน้ำเงิน สีดำ สีทอง และสีเทา โดยจะมีการวางจำหน่ายจริงในสหรัฐอเมริกาและอังกฤษในวันที่ 15 กันยายน 2560 และออสเตรเลียในวันที่ 22 กันยายน 2560 ราคาเริ่มต้นที่ 930 ดอลลาร์สหรัฐฯ หรือประมาณ 27,900 บาท
เปิดตัวไปอย่างอลังการแล้ว เมื่อคืนที่ผ่านมา (เวลา 00.01 น. วันที่ 24 สิงหาคม 2560) ซัมซุง 
Galaxy Note 8,กาแล็คซี่ โน้ต 8,สเปกกาแล็คซี่ โน้ต 8,รีวิวกาแล็คซี่ โน้ต 8,ราคากาแล็คซี่ โน้ต 8